Lego Indiana Jones: The Original Adventures

Lego Indiana Jones: The Original Adventures on Traveller’s Talesin kehittämä ja LucasArtsin julkaisema toimintaseikkailupeli. Peli julkaistiin kesäkuussa 2008 useille alustoille.

Pelissä on tavoitteena läpäistä kolmen ensimmäisen Indiana Jones -elokuvan (Kadonneen aarteen metsästäjät, Tuomion temppeli ja Viimeinen ristiretki) juonet Lego-tyylisillä Indiana Jones -hahmoilla.

Pelissä käytetään suurimmaksi osaksi samoja musiikkeja, kuin itse Indiana Jones -elokuvissakin.

Pelin jatko-osa, Lego Indiana Jones 2: The Adventure Continues, julkaistiin vuonna 2009. Peli sisältää kolmen ensimmäisen elokuvan tapahtumien lisäksi myös neljännen elokuvan, Kristallikallon valtakunnan.

 Pelaaminen 
Pelin "pääpaikkana" toimii elokuvasta Indiana Jones ja viimeinen ristiretki tuttu yliopisto, jossa professori Indiana Jones opettaa. Sen seinällä sijaitsee kolme karttaa, joissa jokaisessa on kuusi kenttää (yhteensä 18), jotka pelaajan on tarkoitus läpäistä. Pelissä on myös kolme Bonus -kenttää sekä Free Play -pelimuoto, jossa pelaajan on mahdollista vaihtaa hahmoja kesken pelin. Free Play -pelimuoto aukeaa vasta, kun pelaaja on ensin suorittanut varsinaisen tarinan. Jokainen kenttä sisältää kymmenen aarrearkkua ja yhden postipaketin, jotka pelaajan on tarkoitus löytää pelin läpäisemiseksi. Kaikkia aarrearkkuja ei ole mahdollista saada kerättyä Story Mode -pelimuodolla pelattaessa. Pelaajan täytyy kerätä myös Lego-nuppeja, jotka toimivat pelin valuuttana. Ylhäällä oleva True Adventurer -mittari alkaa täyttyä nuppeja kerätessä. Sen olisi määrä tulla täyteen jokaisessa kentässä, jotta peli olisi mahdollista läpäistä. Peli onkin mahdollista läpäistä ainoastaan Free Play'' -pelimuotoa pelaamalla.

 Aiheesta muualla 
 Lego Indiana Jones-pelin virallinen sivusto 
 Lego Indiana Jones IndyVillessä 

Luokka:1930-luvulle sijoittuvat videopelit
Luokka:Indiana Jones -pelit
Indiana Jones 1: The Original Adventures
Luokka:Vuoden 2008 videopelit
Luokka:Windows-pelit
Luokka:PlayStation 2 -pelit
Luokka:PlayStation 3 -pelit
Luokka:PlayStation Portable -pelit
Luokka:Xbox 360 -pelit
Luokka:Wii-pelit
Luokka:Nintendo DS -pelit
Luokka:Toimintaseikkailupelit